МОДЕЛ УГОВОРА

(Модел уговора понуђач мора да попуни и потпише чиме потврђује да прихвата елементе уговора и слаже се са његовом садржином).

РЕПУБЛИКА СРБИЈА

ВИШЕ ЈАВНО ТУЖИЛАШТВО

А бр. 93/22

Датум: . .2022. године

Ниш

**У Г О В О Р**

**О НАБАВЦИ ДОБАРА**

**УГОВОРНЕ СТРАНЕ:**

|  |  |  |
| --- | --- | --- |
| **Основни подаци** | **Наручилац** | **Добављач** |
| Назив | Више јавно тужилаштво у Нишу |  |
| Адреса | 18000 Ниш, Вожда Карађорђа бр. 23 |  |
| ПИБ | 106399326 |  |
| Матични број | 17773879 |  |
| Број рачуна  | 840-1620-21 |  |
| Одговорно лице  | Борица Митић, Виши јавни тужилац |  |
| Телефон  | 018/504-175 |  |
| Телефакс | 018/527-689 |  |
| Е-маил | *uprava@ni.vi.jt.rs* |  |

**ОСНОВ ЗА УГОВАРАЊЕ**

Уговорне стране констатују:

1. Да је Наручилац спровео поступак набавке безоловног бензина и дизел горива, у складу са оредбом чл. 27 ст. 1 тач. 1 Закна о јавним набавкама.
2. Да је након спроведеног поступка, уговор о набавци додељен Добављачу, сходно понуди која у потпуности одговара техничким спецификацијама из конкурсне документације и у складу са критеријумом најниже цене.

#  **ПРЕДМЕТ УГОВОРА**

#  **Члан 1.**

Наручилац је након спроведеног поступка набавке, Одлуком бр.\_\_\_\_\_\_\_\_\_\_\_\_\_\_\_\_\_\_\_\_ од \_\_\_.\_\_\_.2022. године изабрао као најповољнију понуду понуђача, сада Добављача, бр.\_\_\_\_\_\_\_\_\_\_\_\_\_\_\_\_ од\_\_\_.\_\_\_.2022. године.

Предмет уговора представља набавка добара и то безоловног бензина и дизел горива: Моторни бензин Премијум 100 октана, Моторни бензин БМБ 95 октана и Евро дизел). Укупна процењена вредност уговора износи 900.000,00 динара без ПДВ-а, односно 1.080.000,00 динара са ПДВ-ом. Уговор се закључује за период од 12 месеци од дана закључења, односно до испуњења финансијске вредности уговора, у зависности од тога шта пре наступи. Обавезе наручиоца из овог уговора које доспевају у наредним буџетским годинама биће реализоване највише до износа средстава која ће наручиоцу бити одобрена за те буџетске године. Наручилац задржава право да одступи од пројектованих количина а до висине процењене вредности набавке.

Списак бензинских станица добављача, на којима наручилац може преузимати гориво коришћењем картице представља саставни део овог уговора.

**ЦЕНА**

# **Члан 2.**

Цена се утврђује Одлукама Добављача, у складу са законом и подзаконским актима. Испоручено гориво Добављач ће фактурисати Наручиоцу по цени која важи на дан испоруке.

Цена горива, дата у понуди Добављача из члана 1. овог уговора, може се мењати, након закључења уговора, из објективних разлога, у складу са законом и подзаконским актима, услед промена цена и услова на тржишту, промене цене сирове нафте на светском тржишту и промене фискалних обавеза за ову врсту добара (акцизе и сл.), без посебног анексирања уговора.

**ПОПУСТИ**

**Члан 3.**

Цене уговорених нафтних деривата умањују се на основу преузетих количина деривата на месечном нивоу, за календарски месец, по важећим рабатним скалама Добаваљача.

Обрачун попуста врши се на месечном нивоу, када се утврђује преузета количина робе за тај месец и одређује висина попуста. Припадајући попуст одобрава се наручиоцу испостављањем ноте одобрења до краја текућег месеца за претходни.

Важећа рабатна скала комерцијалних попуста на цене нафтних деривата чини саставни део овог уговора.

**ИЗДАВАЊЕ И УПОТРЕБЕ КАРТИЦЕ**

**Члан 4.**

Картица је средство евидентирања купопродајних трансакција добара - безоловног бензина и дизел горива које врши наручилац.

Картице се издају наручиоцу након потписивања уговора о набавци.

**Члан 5.**

Наручилац се обавезује да картице чува са дужном пажњом да не би дошло до злоупотребе или губитка. Наручилац се обавезује да у случају губитка, крађе или уништења картице, о томе без одлагања обавести Добављача у писаној форми.

Добављач се обавезује да по пријему обавештења о губитку, крађи или уништењу картице, исту утврди неважећом.

У случају раскида-непродужавања уговора, Наручилац је дужан да картице врати добављачу.

**РОКОВИ И НАЧИН ПЛАЋАЊА**

**Члан 6.**

Наручилац одређује висину и динамику уплате на рачун за коришћење картице.

Наручилац уплаћује динарска средства на рачун Добављача бр. \_\_\_\_\_\_\_\_\_\_\_\_\_\_\_\_\_ код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (попуњава понуђач).

 Наручилац може преузети добра – безоловни бензин и дизел гориво на бензинским станицама добављача путем картица, до износа уплаћених средстава.

**Члан 7.**

 Добављач једном месечно, последњег дана у месецу, доставља наручиоцу коначан рачун за испоручено гориво у предходном месецу, заједно са споцификацијама о трансакцијама извршеним путем картице.

 Уколико нека купопродаја трансакција, обављена у обрачунском периоду, не буде обухваћена фактуром за тај период, биће укључена у фактуру за наредни обрачунски период.

**КВАЛИТЕТ РОБЕ**

**Члан 8.**

Више јавно тужилаштво у Нишу, као наручилац у конкретном поступку јавне набавке безоловног бензина и дизел горива утврђује да Добра морају одговарати квалитету који је прописан нормама садржаним у Правилнику о техничким и другим захтевима за течна горива нафтног порекла (''Службени гласник РС'' број 150/2020).

**РЕШАВАЊЕ РЕКЛАМАЦИЈА**

**Члан 9.**

Наручилац има право на рекламацију квалитета и количине испоручене робе, у ком случају је дужан да уложи приговор без одлагања, одмах приликом преузимања / пријема робе, а у случају приговора на квалитет најкасније у року од 24 сата од сазнања за недостатак.

У случају приговора на количину робе, Наручилац одмах обавештава Добављача, који је дужан да упути Комисију за решавање рекламација која ће на лицу места утврдити чињенично стање и о томе сачинити записник.

У случају приговора на квалитет робе, Наручилац одмах обавештава Добављача који упућује стручно лице ради узорковања робе која се даје на анализу.

Уколико Наручилац не поступи у складу са ставом 1-3 овог члана, његова рекламација се неће разматрати.

Уговорне стране су сагласне да до момента окончања рекламационог поступка свака страна сноси своје трошкове у складу са овим чланом.

Уколико се утврди да рекламација није основана, трошкове поступка рекламације сноси Наручилац.

**РОК ТРАЈАЊА УГОВОРА**

**Члан 10.**

Уговор се закључује за период од годину дана од дана закључења, односно до испуњења финансијске вредности уговора, у зависности од тога шта пре наступи.

Обавезе наручиоца из овог уговора које доспевају у наредним буџетским годинама биће реализоване највише до износа средства које ће наручиоцу бити одобрена за те буџетске године.

У случају да нека од одредаба, односно неки од прилога овог уговора престану да буду у складу са важећим законским прописима, или актима и одлукама Добављача, на послове из овог уговора примењиваће се прописи, односно акта и одлуке добављача који су ступили на снагу.

Добављач је дужан о изменама из претходног става овог члана писменим путем обавести наручиоца у року од 5 (пет) радних дана од дана ступања измена на снагу.

**РАСКИД УГОВОРА**

**Члан 11.**

Свака од уговрних страна може једнострано раскинути уговор у случају када друга страна не испуњава или неблаговремено испуњава своје уговором преузете обавезе. О раскиду Уговора, уговорна страна је дужна да писменим путем обавестити другу уговорну страну. Уговор ће се сматрати раскинутим по протеку рока од 8 дана од дана пријема писменог обавештења о раскиду Уговора.

Наручилац задржава право и да једнострано раскине Уговор писаним путем, уколико испоручена добра не одговарају квантитету и/или квалитету из понуде.

**ПРОМЕНА ПОДАТАКА**

**Члан 12.**

Добављљач је дужан да без одлагања писмено обавести Наручиоца о било којој промени података у вези предметне набавке и да је документује на прописан начин.

**ЗАВРШНЕ ОДРЕДБЕ**

**Члан 13.**

На односе уговорних страна настале поводом спровођења одредаба овог уговора, а који нису регулисани овим уговором, примењиваће се одредбе Закона о облигационим односима.

Овај уговор се може изменити или допунити у писаној форми - закључивањем анекса уговора.

**Члан 14.**

За све евентуалне спорове који настану из, или поводом овог уговора, уговорне стране ће покушати да реше споразумно.

Уколико спорови између Наручиоца и Добављача не буду решени споразумно, уговора се надлежност Привредног суда у Београду.

**Члан 15.**

Овај уговор је закључен у 4 (четири) оригинална примерка, по 2 (два) за сваку уговорну страну.

Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.

####  ЗА ДОБАВЉАЧА ЗА НАРУЧИОЦА